Koura
Koura, arī Kiura (latgaliešu: Kyura) vai Kira (krievu: Кира), ir Vādas labā pieteka Balvu novadā un Krievijas Pleskavas apgabalā. Iztek no pārpurvota mežu masīva dienvidaustrumos no Viļakas. Tek augstos krastos pa morēnu pauguraini. Vidustece Abrenes nolaidenumā, lejtece Mudavas zemienē. Ietek Vādā Krievijas teritorijā austrumos no Rodovojes. Lielākās pietekas: Nidrupīte (21 km), Meirupīte (11 km), Gurva (8 km), Ilziņa (7 km), Bušma, Tutinova. Lielākās apdzīvotās vietas krastos: Semenova, Viļaka, Borisova, Mirnija (Krievijā). Upi šķērso autoceļi P35 un P45 un Gulbenes—Pitalovas dzelzceļš.